# Avaruuspuku

### Wikipedia

Astronautti avaruuspuvussa käyttää rakettireppua. Huomaa heijastus puvun silmikossa, jota peittää erittäin ohut, läpinäkyvä kultakalvo.

Avaruuspuku on avaruuden olosuhteilta suojaamaan suunniteltu puku, käytännössä yhden hengen avaruusalus. Avaruus on monella tapaa ihmiselle vihamielinen ympäristö, merkittävimpänä uhkanaan hyvin alhainen, miltei tyhjiön saavuttava paine. Sen lisäksi ihmistä täytyy suojella äärimmäiseltä kylmyydeltä varjossa ja kuumuudelta auringonvalossa. Silmiä ja ihoa täytyy suojella auringon ultraviolettisäteilyltä. Toisaalta täytyy huolehtia hengitysilman saannista sekä siitä, että kosteus ja hengityksen hiilidioksidi johdetaan pois.

Puvun sunnitteluun vaikuttaa käyttötarkoitus. Astronautin tai kosmonautin täytyy kyetä toteuttamaan hänelle annetut tehtävät sekä käyttämään tarpeellisia työkaluja. Nivelten sekä puvun käsiosan suunnittelu on erityisen tärkeää. Toisaalta puvun massa ei saa kasvaa liikaa: planeetoilla astronautti tuntee puvun painon ja myös painottomuudessa puvun massalla on massan hitaus eli inertia, joka saattaa vaikeuttaa toimintaa puvussa.

Avaruuspukujen päällysmateriaali on valkoinen auringon säteilyn heijastamiseksi. Astronautti kantaa selkäpakkausta, jossa on hengitysilmaa, ilmansuodatin, sähköparistot, radio ja muita varusteita. Puku on paineistettu ja joskus siinä on irrotettava kypärä. Puvun kypärän silmikkoa peittää hyvin ohut kultainen kalvo, jonka läpi voi nähdä ja joka suojaa astronautin silmiä auringon säteilyltä.

Amerikkalaiset puvut koostuvat nykyisin puvun ylä- ja alaosasta, kypärästä ja hansikkaista, kun taas venäläisiin yksiosaisiin pukuihin astutaan sisään puvun selässä olevasta aukosta, jonka ovena toimii puvun hengissäpitojärjestelmäpakkaus.

Avaruuspuvun lisäksi astronautilla voi olla erilaisia varusteita, kuten rakettipakkaus painottomuudessa liikkumista varten.

Neuvostoliittolainen Orlan-avaruuspuku | Apollo 15:n astronautti David Scottin avaruuspuku | Taikonautti Yang Liwein (Shenzhou 5) avaruuspuku, joka on venäläisen Sokol-painepuvun kiinalainen kopio.

## [muokkaa] Aiheesta muualla

- NASA spacesuits page
- Suited for Spacewalking (pdf-tiedosto)
- Space Suit Evolution (pdf-tiedosto)
- How Spacesuits Work
- Orlan spacesuit

Wikimedia Commonsissa on lisää materiaalia aiheesta Avaruuspuku.

| Tämä tekniikkaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/v/a/Avaruuspuku.html

Luokat: Tekniikkatyngät | Avaruustoiminta | Miehitetyt avaruuslennot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- עברית
- Nederlands
- 日本語
- Polski
- Русский
- Svenska
- 中文